internet vaartha 202 Views
ముంబై : ఆటలో పాలిటిక్స్‌ను మిక్స్‌ చేస్తున్నారం టూ క్రికెట్‌ సెలక్షన్‌ కమిటీలపై మండిపడుతున్నారు నెటిజన్లు. ప్రముఖ క్రికెటర్‌ సచిన్‌ కుమారుడు అర్జున్‌ని అండర్‌-19 జట్టుకు ఎంపిక చేయడం నెటిజెన్స్‌ తాజా ఆగ్రహానికి కేంద్ర బిందువుగా మారింది. అధికారికంగా, ప్రత్యేకించి ఎవరూ అర్జున్‌పై ఎలాంటి ఆరోపణలు చేయన ప్పటికి సోషల్‌ మీడియాలో నెటిజన్స్‌ లేవనెత్తిన చర్చ హాట్‌ టాపిక్‌గా మారింది.అండర్‌-19 జట్టుకు అర్జున్‌ను ఎంపిక చేసిన సెలక్షన్‌ కమిటీ కమిటీ మహారాష్ట్ర స్కూల్‌ క్రికెట్‌లో ఒకే ఇన్నింగ్స్‌ ద్వారా వెయికి పైగా పరుగులు సాధించిన ప్రణవ్‌ ధన్వాడేను మాత్రం ఎందుకు ఎంపిక చేయలేదని ప్రశ్నిస్తున్నారు.దీనికి సంబంధించిన సోషల్‌ మీడియాలో ఒక సందేశాన్ని కూడా రూపొందించిన కొంత మంది నెటిజన్స్‌ సోషల్‌ మీడియాలో దీని గురించి విస్తృతంగా ప్రచారం చేస్తున్నారు.అర్జున్‌…. నీలాగా నా తండ్రి మాజీ క్రికెటర్‌ హోదా లేదు,ఆయన ఒక సాధారణ ఆటోడ్రైవర్‌,నీలాగా సెలక్టర్లను మేనేజ్‌ చేయడం నాకు రాదు,ఎందుకంటే నా కుటుంబానికి,తల్లిదండ్రులకు అంత స్థోమత లేదు.అదీగాక నేలా నేను అగ్ర కులానికి చెందిన వాడిని కూడా కాదు,నాకంటూ ఉన్నతి ప్రతిభ మాత్రమే.అందుకే సెలక్షన్‌ కమిటీకి నేను గుర్తు రాలేదు అంటూ ప్రవీణ్‌ ధన్వాడే ఆవేదన చెందుతున్నట్లుగా రూపొందించిన ఒక మెసేజ్‌ సోషల్‌ మీడియాలో వైరల్‌గా విస్తరిస్తుంది. దీనిపై స్పందించిన ప్రవీణ్‌ ధన్వాడే తండ్రి ప్రశాంత్‌ ధన్వాడే మాత్రం సోషల్‌ మీడియాలో వస్తున్న ఆరోపణ లను ఖండించాడు. అర్జున్‌పై ఇలాంటి ప్రచారం చేయ డం సబబు కాదని సూచించారు. ఇంకా అం డర్‌-16లో కూడా ఆడని తన కుమారుడిని అప్పుడే అండర్‌-19లోకి ఎలా తీసుకుంటారని ప్రశ్నించారు.అర్జున్‌,ప్రణవ్‌ ఇద్దరు మంచి మిత్రు లని ఇలాంటి నెగెటివ్‌ ప్రచారం వాళ్లిద్దరి కేరీర్‌ని ఒత్తిడిలోకి నెడుతుందన్నాడు. ఇలాంటి ఆరోపణలు ఎంతమాత్రం సరికాదని చెప్పిన అయన అర్జున్‌,ప్రణవ్‌ ప్రతి రోజు మాట్లాడుకుంటారని ఈ ప్రచారం శ్రుతిమించితే వాళ్లిద్దరిపై ఒత్తిడి పెరుగుతుందన్నాడు.దీనిపై స్పందించిన వారి కోచ్‌ కూడా నెటిజన్ల ఆరోపణలను తప్పుబట్టారు. జట్టు లో మిగతా పది మందిని వదిలేసి కేవలం అర్జున్‌ పైనే నెగెటివ్‌ ప్రచారం చేయడమేంటని నిల దీశాడు.